**М О Д Е Л**

**УГОВОР О ЈАВНОЈ НАБАВЦИ**

**Уговорне стране:**

**1. Општина Мали Зворник, Ул. Краља Петра I, бр. 38,**

**Мали Зворник, ПИБ 102143310, МБ 07170874,**

**тек. рачун: 840 – \_\_\_\_\_\_\_\_\_\_\_\_\_\_\_ – код Управе за трезор**

**коју заступа Председник Зоран Јевтић, дипл. инж. рударства**

**( у даљем тексту: Наручилац )**

и

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**( у даљем тексту: Привредни субјект/Извођач радова)**

(уколико је поднета заједничка понуда, навести податке   
 за члана групе који је овлашћен да потпише уговор о јавној набавци)

***Уговорне стране сагласно констатују:***

- да је Наручилац у складу **чланом 52.** **Закона о јавним набавкама** (*„Службени гласник РС” број 91/19 у даљем тексту:* **ЗЈН**) спровео отворени поступак јавне набавке радова - „**Радови на реконструкцији јавног осветљења на територији општине Мали Зворник**“ број **404-109**,

- да је Наручилац донео **Одлуку о додели уговора (о јавној набавци)** број \_\_\_\_\_\_\_ од \_\_\_\_\_\_\_\_\_\_\_\_\_, у складу са којом се закључује овај уговор о јавној набавци између Наручиоца и Извођача радова;

- да је Ивођач радова доставио Понуду бр. \_\_\_\_\_\_\_\_\_ од \_\_\_\_\_\_\_\_\_\_\_\_, која чини саставни део овог уговора о јавној набавци;

- да саставни део овог уговора чине:

* техничка спецификација - предмер радова;
* усвојена понуда Извођача радова;
* остала техничка документација и гаранције битне за реализацију уговора.

***Стране потписнице су усагласиле своје воље и уговориле следеће:***

**ПРЕДМЕТ УГОВОРА**

**Члан 1.**

Стране потписнице сагласно утврђују да је предмет овог уговора извођење радована реконструкцији јавног осветљења на територији општине Мали Зворник,које Наручилац поверава Ивођач радова(у даљем тексту: радови).

Врста, техничка спецификација и цене радова из става 1. овог члана утврђене су према усвојеној понуди Ивођача радова број **\_\_\_\_** од **\_\_.\_\_.2020. године**, која чини саставни део овог Уговора (у даљем тексту: Понуда).

Ради извршења обавеза које су предмет овог уговора, Извођач радова се обавезује да изврши припрему, доставу свог материјала и тражене опреме, као и да ангажује довољан број стручних лица за извршење сваке врсте радова на територији општине, али остале обавезе које произилазе из члана 1. овог уговора, као и све друго неопходно за потпуно извршење предмета овог уговора што је посебно дефинисано у предмеру и Понуди, односно техничкој спецификацији радова.

Наручилац је дужан да обезбеди све неопходне услове и инфраструктуру за реализацију уговора које су у његовој надлежности.

**ПОДИЗВОЂАЧ**

**Члан 2.**

У складу са наведеном понудом, Ивођач радова ће реализацију уговора делимично поверити подизвођачу/има:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(*навести назив и седиште сваког ангажованог подизвођача, део предмета набавке, односно уговора, који ће извршити преко подизвођача, уколико је Извођач радова у понуди наступио са подизвођачем, као и тачан износ-вредност услуга Подизвођача и њихов текући рачун уколико исти захтева да му се доспела потраживања плаћају непосредно*)

**ВАЖЕЊЕ УГОВОРА**

**Члан 3.**

Овај уговор се закључује до завршетка предметних радова, односно записничке примопредаје истих, потписане и оверене окончане ситуације, и регулисања међусобних обавеза у складу са Уговором, док правна дејства производи од момента потписивања обе уговорне стране.

**ВРЕДНОСТ**

**Члан 4.**

Укупна вредност овог уговора износи **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(*и словима*: *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и 00/100 динара*).

**ПДВ** (порез на додату вредност) ће се регулисати сходно законским прописима из дате области, односно сходно **Закону о порезу на додату вредност** (*''Службени гласник РС'', бр. 84/04 , 86/04 - исправка, 61/05, 61/07, 93/12, 108/13, 68/14 - др. закон, 142/14, 83/15, 5/2016 - усклaђeни дин. изн., 108/2016, 7/2017 - усклађени дин. изн., 113/2017, 13/2018 - усклађени дин. изн., 30/2018, 4/2019 - усклађен дин. износ, 72/2019 и 8/2020 - усклађени дин. изн****)***.

**Цене из понуда су фиксне и не могу се мењати током целог периода трајања уговора.**

Ценом су обухваћени сви трошкови Извођача радова, укључујући и сву потребну опрему, радове и материјал, наведене у техничкој спецификацији неопходни за реализацију Уговора.

Стране у уговору су сагласне да се, у складу са члановима 156-161. ЗЈН, након закључења овог уговора, без претходног спровођења поступка јавне набавке, могу мењати одредбе овог уговора.

**КВАЛИТЕТ И ОБАВЕЗЕ ИЗВОЂАЧА РАДОВА**

**Члан 5.**

Извођач радова је дужан да благовремено и детаљно проучи техничку документацију коју је добио од Наручиоцаа и да од Наручиоца благовремено затражи објашњење о недовољно јасним детаљима.

Извођач радова не може у радовима одступити од техничке документације, изузев ако је за то, по претходном предлогу за измене због уочених недостатака, добио сагласност Наручиоца.

Извођач радова је дужан да, уколико установи грешке у техничкој документацији, о томе писмено упозори Наручиоца и да благовремено захтева да се оне уклоне.

У захтеву за отклањање грешака у техничкој документацији Извођач радова мора навести предлог решења и време за које се грешке могу отклонити, а да то не утиче на продужење рока за завршетак радова.

Трошкове измене техничке документације сноси Наручилац, изузев у делу документације коју обезбеђује Извођач радова.

Извођач радова је дужан да предметне радове изводи са пажњом доброг стручњака и у свему у складу са позитивним прописима из предметне области, а пре свега:

* Одредби Закона о планирању и изградњи („Сл. Гласник РС“, бр.72/09, 81/09-испр., 64/10-одлука УС, 24/2011, 121/2012, 42/2013-одлука УС, 98/2013-одлука УС, 132/2014 145/2014, 83/2018 31/2019 и 37/2019 - др. закон 31/2019 и 37/2019 - др. закон)
* Одредби Правилника о техничким нормативима за пројектовање и извођење завршних радова у грађевинарству („Сл.лист СФРЈ“,бр. 21/90)
* Одредби Закона о безбедности и здрављу на раду (“Сл. гласник РС“,број 101/05, 91/2015 и 113/2017 - др. закон)
* Закону о заштити од пожара (“Службени гласник Републике Србије”, број 111/09, 20/2015, 87/2018 и 87/2018 - др. закони)
* Посебних узанси о грађењу („Сл.лист СФРЈ“,бр.18/77)
* Консултацијама са надлежном техничком службом Општине Мали Зворник.
* Уговором о јавној набавци радова из предметног поступка.

**РОК ИЗВРШЕЊА И УГОВОРНА КАЗНА**

**Члан 6.**

Извођач радова се обавезује да предметне радови изврши у року од 30 радих дана од дана записничког увођења у посао од стране Наручиоца.

Почетак извођења радова евидентираће се у грађевински дневник.

Наручилац је дужан да приликом потписивања Записника о увоиђењу у посао, достави динамичи план реализације Уговора у складу са роковима који су дефинисани у конкурсној документацији

У рок из става 1. укључени су сви претходни и припремни послови.

Датум увођења Извођача радова у посао, датум отпочињања извођења радова и датум окончања истих биће наведени и оверени од стране надзора у грађевинском дневнику, као и у записнику о примопредаји радова по окончању истих.

Даном извршења свих уговорних обавеза Извођача радова по овом Уговору, односно даном завршетка радова сматраће се дан када Извођач радова писаним путем обавести Наручиоца да су радови из овог уговора завршени и спремни за технички пријем и примопредају.

Рок за завршетак радова може се продужити на захтев Извођача радова или Наручиоца ако у уговореном року настану следеће околности:

* виша сила коју признају постојећи прописи,
* поступање или непоступање трећих лица за које одговорност не сносе уговорне стране
* друге објективне околности које произилазе из природе предмета радова и специфичности делатности Наручиоца.

У случају наступања околности из претходног става уговорна страна која захтева продужење рока дужна је да благовремено поднесе захтев за продужење рока за извођење радова, са доказима о времену трајања околности које су изазвале продужење рока.

Уговорне стране су обавезне да о продуженом року сачине анекс овом уговору.

У случају непоштовања динамике извођења, Извођач радова се обавезује да за сваки дан закашњења плати Наручиоцу износ од 2‰ (промила) од укупне вредности уговора из члана 4. овог уговора, с тим да укупан износ уговорне казне не може прећи 10% од укупне вредности из члана 4. овог уговора.

Наплату уговорне казне Наручилац ће извршити, без претходног пристанка Извођача радова, активирањем финансијског обезбеђења за добро извршење посла.

**ВИШКОВИ, МАЊКОВИ, НЕПРЕДВИЂЕНИ РАДОВИ И ГРАЂЕВИНСКИ ДНЕВНИК**

**Члан 7.**

У току извођења радова обавезно се води грађевински дневник који оверен од уговорних страна, представља саставни део техничке документације уз овај уговор.

Коначна и стварна вредност радова утврдиће се према, у грађевинској књизи овереним и стварно изведеним радовима и то на основу јединичних цена из понуде и техничке спецификације уз исту, које представљају саставни део овог Уговора.

Уколико у току извођења радова настану вишкови и/или мањкови уговорених радова вредност ових радова обрачунаваће се по уговореним јединачним ценама и стварно изведеним радовима.

Вишкови радова дефинисани су Посебним узансама о грађењу („Службени лист СФРЈ“, бр. 18/77). Јединичне цене за све позиције из предмера радова усвојене понуде Извођача за које се утврди постојање вишка радова остају фиксне и непроменљиве, а извођење вишка радова до 10% количине неће утицати на продужетак рока завршетка радова.

Евентуални непредвиђени и накнадни радови (додатни радови) ће бити регулисани у складу са одредбама члана 157. ЗЈН, односно изменама овог уговора, при чему укупна вредност свих измена не може прећи 50% вредности овог уговора.

У случају непредвиђених и накнадних радова јединичне цене утврђиваће се по условима из овог Уговора, на бази стандарда и норми за ту врсту радова, опреме и материјала и тржишних цена.

Уколико Извођач радова својом кривицом не изврши своје уговорне обавезе, односно не оконча радове у уговореном року, Наручилац ће или одредити Извођачу радова накнадни примерени рок, под условом да се изузев рока не мењају уговорени услови, или једнострано раскинути овај Уговор и активирати банкарску гаранцију за добро извршење посла.

**СРЕДСТВО ОБЕЗБЕЂЕЊА ЗА ДОБРО ИЗВРШЕЊЕ ПОСЛА**

**Члан 8.**

Извођач радова се обавезује да у року од десет дана од дана закључења уговора о јавној набавци радова, преда (као замену за обавезујуће писмо о намерама) Наручиоцу (једну) банкарску гаранцију као обезбеђење за добро извршење посла, која мора бити неопозива, безусловна (без приговора) и наплатива на први позив у износу од 10% вредности уговора без ПДВ – а и крајњим роком важности банкарске гаранције који је 60 (шездесет) дана дужи од уговореног рока за извршење радова.

Уколико Извођач радова не достави банкарску гаранцију за добро извршење посла у предвиђеном року, уговор неће производити правно дејство.

Уколико се рок за извођење радова продужи, неопходно је да се и рок важења банкарске гаранције сходно продужи.

Трошкови издавања банкарске гаранције падају на терет Извођача радова. Банка која издаје банкарску гаранцију мора бити регистрована на територији Републике Србије, а ако их издаје страна банка, иста мора имати кредитни рејтинг коме одговара најмање ниво кредитног квалитета 3 (инвестициони ранг). Поменути кредитни рејтинг додељује рејтинг агенција која се налази на листи подобних агенција за рејтинг коју је у складу са прописима објавила Народна банка Србије или подобна рејтинг агенција која се налази на листи регистрованих или сретификованих рејтинг агенција коју је објавило Европско тело за хартије од вредности и тржишта (European Securities and Markets Authorities – ESMA).

У случају да понуђач не испуни преузете обавезе из закљученог уговора о јавној набавци, Наручилац је овлашћен да реализује достављено средство обезбеђења од стране добављача.

**СРЕДСТВО ОБЕЗБЕЂЕЊА ЗА ОТКЛАЊАЊЕ ГРЕШАКА У ГАРАНТНОМ РОКУ**

**Члан 9.**

Извођач радова се обавезује да у моменту записничке примопредаје радова (окончане ситуације), преда Наручиоцу (једну) банкарску гаранцију (као замену за обавезујуће писмо о намерама), као обезбеђење за отклањање грешака у гарантном року, која мора бити неопозива, безусловна (без приговора) и наплатива на први позив у износу од 3% вредности уговора без ПДВ – а и крајњим роком важности банкарске гаранције који је пет (5) дана дужи од истека гарантног рока за извршене радове.

Трошкови издавања банкарске гаранције падају на терет Извођача радова. Банка која издаје банкарску гаранцију мора бити регистрована на територији Републике Србије, а ако их издаје страна банка, иста мора имати кредитни рејтинг коме одговара најмање ниво кредитног квалитета 3 (инвестициони ранг). Поменути кредитни рејтинг додељује рејтинг агенција која се налази на листи подобних агенција за рејтинг коју је у складу са прописима објавила Народна банка Србије или подобна рејтинг агенција која се налази на листи регистрованих или сретификованих рејтинг агенција коју је објавило Европско тело за хартије од вредности и тржишта (European Securities and Markets Authorities – ESMA).

Наручилац ће уновчити средство обезбеђења за отклањање грешака у гарантном року у случају да Извођач радова не изврши обавезу отклањања грешака или пропуста који би могли да умање могућност коришћења предмета уговора у гарантном року.

**НАДЗОР**

**Члан 10.**

Наручилац ће вршити стручни надзор над извођењем радова од стране Извођача радова преко надзорног органа који представља Наручилаца по свим техничким и другим питањима у реализацији овог уговора.

О надзорном органу и његовим овлашћењима Наручилац обавештава Извођача радова.

Све писане инструкције, или писани налози од стране надзорног органа обавезни су за Извођача радова и Наручиоца као да их је дао Наручилац.

Извођач радова је дужан да по примедбама датим од стране надзорног органа поступи одмах.

Ако је Извођач радова незадовољан неком одлуком надрзорног органа има право да о овоме обавести Наручиоца који ће потом одобрити, одбити или променити одлуку у року од 5 (пет) дана од дана добијања захтева.

**КВАЛИТЕТ УГРАЂЕНОГ МАТЕРИЈАЛА И ОПРЕМЕ И ГАРАНЦИЈА**

**Члан 11.**

Извођач радова је дужан да испоручи и угради опрему и материјал који у свему одговарају усвојеној Понуди, техничкој спецификацији уз исту, као и техничким условима и захтевима из конкурсне документације Наручиоца, таксативно набројаним у предмеру у радова.

Квалитативно и квантитативни пријем опреме, вршиће Комисија коју ће формирати Наручилац након функционално-техничког пријема, која ће у свом саставу имати и стручни надзор.

Пре испоруке опреме, Извођач радова је на захтев Наручиоца дужан да организује Фабрички тест прихватања (Fabric Test Acceptance) за представнике Комисије за квалитативно-квантитативни пријем коју ће формирати Наручилац, а све у складу са поштовањем међународног стандарда ИЕЦ 61511, донетог од стране Међународне електротехничке комисије. Циљ поступка је тестирање опреме у фабрици произвођача опреме која је понуђена и оцена функционалности опреме током и након процеса монтаже, проверавајући да ли је израђена и ради у складу са пројектним спецификацијама.

Уколико опрема тестирана у фабричким условима не испуњава услове дефинисане техничком спецификацијом, Комисија може одбити пријем опреме до испуњења свих захтева из тендерске спецификације.

Након испоруке опереме у складу са техничком спецификацијом, Комисија потписује записник.

Све трошкове организације тестирања опреме у фабрици произвођача сноси Извођач.

На посебан захтев Наручиоца, Извођач радова је дужан да изврши и допунске провере квалитета уграђеног материјала и опреме, с тим што трошкове истих, уколико су резултати позитивни, сноси Наручилац.

Извођач радова је дужан да приликом примопредаје преда Наручиоцу комплетну документацију којом се доказује уговорени квалитет и техничке карактеристике испоручене и уграђене опреме и материјала (атестно техничка документација за испоручену и уграђену опрему и за изведене радове).

Извођач радова је обавезан да испоручи и угради уговорени материјал и опрему, и то подразумевано нову (некоришћену), те ону са могућношћу да се користе у пуном капацитету за конкретну врсту материјала и опреме, као и да изведе уговорене радове у свему према усвојеној Понуди, техничкој спецификацији уз исту, као и техничким условима и захтевима из конкурсне документације Наручиоца, таксативно набројаним у предмеру у радова.

Извођач радова гарантује за квалитет изведених радова и уграђеног материјала и опреме у гарантном року од **10 (десет) година од записнички извршене примопредаје,** односно од дана отклањања евентуалних примедби констатованих приликом примопредаје.

Уштеде у потрошњи електричне енергије од минимум 70% од дана пуштања у рад новог система јавне расвете у односу на постојећи систем, у складу са пројектним задатком и у броју светиљки из тендерске документације, остају као трајни резултат и бенефит Наручиоца и након истека периода гаранције на опрему од 10 година. Извођач радова нема права било каквих потражива по основу уштеда у потрошњи електричне енергије.

Извођач радова је дужан да евентуални квар који није последица више силе или физичког оштећења одговори на захтев Наручиоца у року од 72 часа од пријаве Наручиоца путем електронске поште, у складу са гарантним роком. Све трошкове изласка на терен и отклањања кварова (поправке или замене новим) за време гарантног периода сноси Извођач радова.

У случају да Извођач радова не отклони недостатке из претходног става или се уопште не одазове на позив, Наручилац има право да активира банкарску гаранцију за отклањање грешака у гарантном року.

**РОК И НАЧИН ПЛАЋАЊА**

**Члан 12.**

Уговорне стране су сагласне да се плаћање по овом Уговору изврши на следећи начин:

 2020. година – 12 % од укупне вредности понуде.

 2021. година – 45 % од укупне вредности понуде.

 2022. година – 43 % од укупне вредности понуде.

Плаћање се врши у ратама на основу Уговора и у складу са Законом којим се уређује буџет и финансирање капиталних пројеката, као и Планом капиталних инвестиција на три године.

Средства за реализација овог уговора су предвиђена:

* Висином обезбеђених средстава предвиђених Законом којим се уређује буџет за 2020. годину (Финансијски план за 2020. годину);
* Висином обезбеђених средстава предвиђених Законом којим се уређује буџет за 2021. годину (Финансијски план за 2021. годину).
* Висином обезбеђених средстава предвиђених Законом којим се уређује буџет за 2022. годину (Финансијски план за 2022. годину).

Извођач радова је дужан прву ситуацију односно исправни и регистровани рачун, која доспева 2020. године, у складу са Планом капиталних инвестиција и Уговором испостави по потписивању записника о примопредаји радова и опреме и пуштању система у рад.

Другу ситуацију односно исправни и регистровани рачун, која доспева 2021. године, у складу са Планом капиталних инвестиција и Уговором, Извођач радова је дужан да достави најкасније до 31.05. текуће године.

Трећу ситуацију односно исправни и регистровани рачун, која доспева 2022. Године, у складу са Планом капиталних инвестиција и Уговором, Извођач радова је дужан да достави најкасније до 31.05. текуће године.

Плаћање по овереним ситуацијама, а сходно пропорцији наведеној у ставу 1. овог члана, извршиће се у року до 45 (четрдесетпет) данаод момента предаје исправног и регистрованог рачуна за текућу годину у складу са одредбама Закона о роковима измирења новчаних обавеза у комерцијалним трансакцијама („Службени гласник РС“, бр. 119/2012, 68/2015, 113/2017 и 91/2019).

Извођач радова окончану ситуацију испоставља уз записник о коначном обрачуну радова.

Окончана ситуација се оверава и плаћа у роковима који су уговорени у ставу 1. овог Уговора.

Уговорне стране су сагласне да, у складу са одредбама члана 436. став 2. Закона о облигационим односима ("Сл. лист СФРЈ", бр. 29/78, 39/85, 57/89 и 45/89 - одлука УСЈ 57/89, "СЛ. лист СРЈ", бр. 31/93, "Сл. лист СЦГ", бр. 1/2003 - Уставна повеља и "Сл. гласник РС", бр. 18/2020), Извођач радова нема права да изврши пренос потраживања на трећа лица без сагласности Наручиоца.

У случају доцње у плаћању Наручилац се обавезује да Извођачу радова плати законску затезну камату за сваки дан кашњења у исплати.

Плаћање се врши на текући рачун Извођача радова бр. **\_\_\_\_\_ – \_\_\_\_\_\_\_\_\_\_\_\_ – \_\_\_\_\_** код **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**.

**ОСИГУРАЊЕ, ОБЕЗБЕЂЕЊЕ, ЧУВАЊЕ ГРАДИЛИШТА, СНОШЕЊЕ РИЗИКА И ПРИМОПРЕДАЈА**

**Члан 13.**

Извођач радова је дужан да пре почетка извођења радова, а до примопредаје, о свом трошку осигура до њихове пуне вредности материјал и опрему од уобичајених ризика.

Трошкови осигурања укалкулисани су у уговорену цену.

Извођач радова је дужан да за време извођења радова, о свом трошку, на градилишту, односно сваком од места извршења конретних радова на територији Општине Мали Зворник, предузме све уобичајене мере обезбеђења сигурности објекта, радова, опреме, уређаја и инсталација, радника, пролазника, чувања свих материјалних добара од оштећења или отуђења, као и да организује и спроводи заштиту на раду својих радника према Закону о безбедности и здрављу на раду ("Сл. гласник РС", бр. 101/2005, 91/2015 и 113/2017 - др. закон) и својим нормативним актима, да се придржава и спроводи мере противпожарне заштите према актима Наручиоца. Извођач радова сноси пуну одговорност и у обавези је да надокнади Наручиоцу сву евентуално претрпљену штету, у случају да не поступи у свему на начин из претходног става.

Извођач радова је дужан да за време извођења радова, о свом трошку, на градилишту предузме све уобичајене мере обезбеђења, као и чувања свих материјалних добара од оштећења, или отуђења.

Извођач радова се обавезује да достави Наручиоцу списак свих опасних супстанци или материјала који се користе на простору градилишта.

Извођач радова се обавезује да уклони непотребан материјал и на рeдoвнo чишћeњe oбjeктa тoкoм извoђeњa рaдoвa, пaкoвaњe oтпaднoг мaтeриjaлa у врeћe и oдвoз вишкa мaтeриjaлa. Пoзициjoм je oбухвaћeнo и зaвршнo чишћeњe oбjeктa пoслe зaвршeткa свих рaдoвa.

У случају да Наручилац одлучи да поново користи поједине демонтитране елементе и материјале, онда исте приликом демонтаже што боље сачувати, очистити, припремити за поновну монтажу и депоновати на место које одреди Наручилац, до поновне уградње, о преко надзорног органа Извођач радова обавештава Наручилац у сваком појединачном случају.

Од почетка извођења радова до њихове примопредаје ризик случајне пропасти и оштећења радова, материјала и опреме сноси Извођач радова, а после примопредаје Наручилац.

Када су радови завршени, и градилиште, односно свако од места извршења конретних радова на територији Општине Мали Зворник, спремно за примопредају, Извођач радова писмено позива Наручиоца на примопредају, а Наручилац ће одмах након пријема обавештења без одлагања приступити примопредаји и коначном обрачуну.

О примопредаји са саставља записник који садржи све битне податке о изведеним радовима и датуме почетка и завршетка примопредаје и који мора бити потписан и оверен од стране овлашћених лица испред обе уговорне стране.

О извршеном кончаном обрачуну сачињава се записник, који потисују сви чланови Комисије након чега Извођач радова испоставивља прву ситуацију у складу са условима плаћања дефинисаним овим Уговором.

По завршетку радова Извођач радова је дужан да са градилишта повуче своје раднике и градилиште рашчисти и очисти и санира сва евентуална оштећења настала током извођења радова.

**ВИША СИЛА**

**Члан 14.**

Уколико после закључења овог уговора наступе околности више силе, који доведу до ометања или онемогућавања извршења обавеза дефинисаних уговором, рокови извршења обавеза се могу продужити за време трајања више силе, пропорцијонално трајању више силе, осим ако природа околности више силе није таква да проузрукује неопходност дужег продужења рокова.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у уговору и који нису могли бити спречени од стране погођене вишом силом.

Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.

Страна из уговора погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

**ПОСЕБНЕ И ЗАВРШНЕ ОДРЕДБЕ**

**Члан 15**.

За све што није регулисано овим уговором примењиваће се одредбе Закона о облигационим односима ("Сл. лист СФРЈ", бр. 29/78, 39/85, 57/89 и 45/89 - одлука УСЈ 57/89, "СЛ. лист СРЈ", бр. 31/93, "Сл. лист СЦГ", бр. 1/2003 - Уставна повеља и "Сл. гласник РС", бр. 18/2020), Закон о планирању и изградњи, референтне узансе и други прописи који регулишу ову материју.

**Члан 16.**

Све спорове који проистекну у реализацији овог уговора стране у овом уговору ће решавати споразумно.

У случају да споразум није могућ, спор ће решавати месно надлежни Привредни суд у Ваљеву.

**Члан 17.**

Овај Уговор је закључен у 6 (шест) истоветних примерака, од којих Наручиоцу припада 4 (четири), а Извођачу радова 2 (два) примерка уговора

**За Извођача** **радова: За Наручиоца:  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *.* \_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_***

**\_\_\_\_\_\_\_\_\_\_\_\_\_\_\_\_ Зоран Јевтић** ~ *директор* ~ ~ *Председник* ~